**B. Osobitná časť**

**K čl. I**

**K bodom 1 až 6 a 9**

Vykonávacia smernica (EÚ) 2021/415 reaguje na vývoj vedeckých poznatkov a vývoj technických poznatkov, v dôsledku ktorého došlo v súlade s pravidlami Medzinárodného kódexu nomenklatúry pre riasy, huby a rastliny k úprave niektorých taxonomických skupín a názvov osív a burín. V čl. I prvom novelizačnom bode až šiestom novelizačnom bode a deviatom novelizačnom bode sa navrhuje prevziať relevantné ustanovenia vykonávacej smernice (EÚ) 2021/415, a to ustanovenia, ktoré sa týkajú zmeny v taxonómii rodu Triticum a zmeny v botanickom názve sudánskej trávy a ciroku.

**K bodom 7 a 8**

Legislatívno-technické úpravy.

**K bodu 10**

Zoznam preberaných právne záväzných aktov Európskej únie sa dopĺňa o transponovaný právny predpis.

**K čl. II**

Dátum nadobudnutia účinnosti sa navrhuje s ohľadom na čl. 3 vykonávacej smernice (EÚ) 2021/415. Vzhľadom na predpokladanú dobu trvania legislatívneho procesu je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.